paragraph_text: Yukon je najzapadniji i najmanji kanadski teritorij. Nazvan je po rijeci Yukon, a njegov naziv znači "velika rijeka" na jeziku Gwich'in. Također se zove i Yukon Territory (Teritorij Yukon), iako stanovnici ne odobravaju taj naziv. Kanadske federalne vlasti su 2003. godine promijenile Akt o Yukonu ustanovivši naziv "Yukon" kao jedini službeni naziv teritorija.